Diari Oficial de la Generalitat Valenciana


Sumari del DOGV 7542, del 08-06-2015 (2015/5371)

ACORD de 5 juny de 2015, del Consell, pel qual es declara l'ocupació urgent dels béns i drets subjectes a l'expedient d'expropiació forçosa, de la Diputació Provincial de València, instruït per a l'execució del projecte "Actuacions de millora a les carreteres de la demarcació de Buñol CV-425, CV-428, CV-435 i CV-580 (B-256)".
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7542

Data del DOGV
:   08-06-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/5371


Data del document
:   05-06-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Acord

Descriptors 

:   * Conselleria de Presidència i Agricultura, Pesca, Alimentació i Aigua

ACORD de 5 juny de 2015, del Consell, pel qual es declara l'ocupació urgent dels béns i drets subjectes a l'expedient d'expropiació forçosa, de la Diputació Provincial de València, instruït per a l'execució del projecte "Actuacions de millora a les carreteres de la demarcació de Buñol CV-425, CV-428, CV-435 i CV-580 (B-256)". [2015/5371]  
El Consell, en la reunió del dia 5 de juny de 2015, va adoptar l'acord següent:  
  
Antecedents de fet  
  
Primer. Pel Decret número 6516, de 4 de setembre de 2013, de la Presidència de la Diputació Provincial de València, es va prendre en consideració el projecte d'Actuacions de millora a les carreteres de la demarcació de Buñol CV-425, CV-428, CV-435 i CV-580 (B-256), i es va acordar sotmetre'l a informació pública per un termini de 20 dies.  
Consta en l'expedient que el projecte a què s'ha fet referència es va sotmetre a informació pública per mitjà d'anunci publicat en el Butlletí Oficial de la Província de València número 224, de 20 de setembre de 2013, i que no es van presentar alegacions.  
El projecte Actuacions de millora a les carreteres de la demarcació de Buñol CV-425, CV-428, CV-435 i CV-580 (B-256) va ser aprovat definitivament mitjançant el Decret número 8258, de 23 d'octubre de 2013, de la Presidència de la Diputació Provincial de València.   
  
Segon. Es va formalitzar l'acta de replantejament del projecte, en la qual es va comprovar la realitat geomètrica de les obres i els supòsits bàsics del projecte necessaris per a la seua normal execució, i consta la seua viabilitat en el terreny a expropiar.  
  
Tercer. La relació concreta i individualitzada dels béns i drets objecte d'expropiació es va aprovar inicialment pel Decret número 6334, de 8 d'agost de 2014, del diputat delegat de l'Àrea de Carreteres de la Diputació Provincial de València, i va ser sotmesa a informació pública durant el termini reglamentari per mitjà d'anunci publicat en el Butlletí Oficial de la Província de València número 226, de 23 de setembre de 2014, i en els diaris El Mundo i Levante, de data 22 de setembre de 2014, havent-se exposat, a més, al tauler d'anuncis de l'Ajuntament de Cortes de Pallás, i duent-se a terme la notificació individualitzada a totes les persones interessades en compliment d'allò que s'ha establit en els articles 18 a 21 de la Llei d'Expropiació Forçosa de 16 de desembre de 1954, articles 17 i 18 del seu Reglament de 26 d'abril de 1957 i article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
L'Ajuntament de Cortes de Pallás va formular alegacions, que han sigut resoltes pel Decret número 354, de 26 de gener de 2015, del diputat delegat de l'Àrea de Carreteres de la Diputació Provincial de València, per mitjà de la modificació de la relació inicial dels béns i drets afectats, aprovada pel Decret número 6334, de 8 d'agost de 2014, del diputat delegat de l'Àrea de Carreteres de la Diputació Provincial de València, per mitjà de la inclusió de noves parceles (núm. 7, 8, 9 i 10).  
  
Així mateix, la modificació de la mencionada relació inicial va ser publicada en el Butlletí Oficial de la Província de València número 29, de 12 de febrer de 2015, i al tauler d'anuncis de l'Ajuntament de Cortes de Pallás, no havent-se formulat alegacions sobre la procedència de l'ocupació o disposició dels béns i el seu estat material o legal, així com per a la rectificació o esmena dels errors comesos en la relació que es va fer pública.  
  
Quart. Mitjançant el Decret número 354, de 26 de gener de 2015, del diputat delegat de l'Àrea de Carreteres de la Diputació Provincial de València, es va resoldre l'aprovació definitiva de la relació dels béns i drets afectats per l'expropiació forçosa per a l'execució del projecte de referència, per mitjà de la inclusió de noves parceles, modificant-se el Decret número 6334, de 8 d'agost de 2014, del diputat delegat de l'Àrea de Carreteres de la Diputació Provincial de València.  
  
  
Quint. La solicitud d'urgent ocupació dels béns i drets afectats per l'expropiació es va formular en el Decret número 6334, de 8 d'agost de 2014, del diputat delegat de l'Àrea de Carreteres de la Diputació Provincial de València, fonamentada en motius de seguretat viària:  
  
La carretera CV-425, que unix el municipi de Buñol amb la N-330, recorre gran part de la comarca de la Foia de Buñol i connecta amb les comarques veïnes de la Vall d'Ayora i de la Plana de Requena-Utiel; travessant, entre el punt quilomètric 25 i el 45, una zona muntanyosa delimitada al nord per la serra Martés i al sud pels canons que conforma el riu Xúquer. Es tracta d'una zona d'una orografia molt complexa i abrupta on s'assenten un conjunt de xicotets nuclis de població dependents de Cortes de Pallás que patixen un secular aïllament especialment agreujat durant els mesos d'hivern. La carretera CV-425, que vertebra totes estes xicotetes aldees i les connecta amb les capçaleres de comarca, presenta unes característiques geomètriques insuficients (radis de corba xicotets i ample de plataforma molt reduït). A fi de paliar les seues deficiències i millorar la funcionalitat de la carretera, la Diputació de València ha projectat la millora de les sis revoltes que presenten unes pitjors condicions, dotant-les d'uns sobreamples que permeten l'encreuament de dos vehicles en condicions adequades de seguretat.  
  
  
Sext. Consta implícita la declaració d'utilitat pública i la necessitat d'ocupació dels terrenys afectats per l'aprovació del projecte tècnic referenciat, segons el Decret número 6334, de 8 d'agost de 2014, del diputat delegat de l'Àrea de Carreteres de la Diputació Provincial de València, i en l'expedient administratiu consta, a més, la retenció de crèdit, d'acord amb el que establix l'article 52 de la Llei d'Expropiació Forçosa.  
  
Sèptim. Queda acreditat que s'ha traslladat la solicitud de declaració de la urgent ocupació a les persones interessades els béns dels quals puguen resultar afectats per la declaració esmentada.  
  
Fonaments de dret  
  
I. La Diputació Provincial de València té capacitat jurídica per a acordar l'expropiació dels béns afectats un fi d'utilitat pública o interés social, d'acord amb l'article 2.1 de la Llei d'Expropiació Forçosa, en relació amb l'article 4 de la Llei 7/1985, de 2 d'abril, reguladora de les bases del règim local.  
  
II. L'article 94 del text refós de les disposicions legals vigents en matèria de règim local, aprovat pel Reial Decret Legislatiu 781/1986, de 18 d'abril, disposa que «les obres compreses en els plans d'obres i servicis locals, inclosos els plans provincials de cooperació, portaran annexa la declaració d'utilitat pública i la necessitat d'ocupació dels terrenys i edificis en ells compresos als efectes de la seua expropiació forçosa».  
  
  
III. L'article 52 de la Llei d'Expropiació Forçosa, i concordants del seu reglament, preveuen la possibilitat de declarar, excepcionalment, la urgent ocupació dels béns afectats per l'expropiació a què done lloc la realització d'una obra o finalitat determinada, amb les conseqüències que s'hi establixen.  
  
IV. La declaració d'urgent ocupació, que segons l'article 56 del Reglament d'expropiació forçosa ha d'estar degudament motivada, ve justificada en el quint antecedent de fet.  
  
V. D'acord amb l'annex I, apartat B).4.3, del Reial Decret 3318/1983, de 25 d'agost, es van traspassar a la Generalitat les competències sobre la declaració d'urgent ocupació dels béns afectats per expropiacions forçoses en expedients instruïts per les corporacions locals. La competència per a formular la dita declaració correspon al Consell, d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei 5/1983, de 30 de desembre, de la Generalitat, del Consell.  
  
VI. L'acord que declare la urgent ocupació dels béns afectats haurà de publicar-se en el Diari Oficial de la Comunitat Valenciana, als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit, davant de la corporació expropiant, alegacions només als efectes d'esmenar possibles errors que s'hagen patit al detallar els béns afectats per la urgent ocupació.  
En el present expedient s'han complit totes les prescripcions legals contingudes en les disposicions abans mencionades, i s'ha tramitat el procediment d'acord amb la legislació vigent en la matèria.  
  
Per tot això, i a proposta del conseller de Presidència i Agricultura, Pesca, Alimentació i Aigua, el Consell  
  
  
ACORDA  
  
Declarar l'ocupació urgent dels béns i drets que a continuació s'indiquen, afectats per l'expedient expropiatori instruït per la Diputació Provincial de València per a l'execució del projecte d'Actuacions de millora en les carreteres de la demarcació de Buñol CV-425, CV-428, CV-435 i CV-580 (B-256).  
  
Relació de béns i drets afectats  
  
Finca: 1.  
Cultiu: sòl no apte per al cultiu.  
Referència cadastral:: 47695I362877087934IG.  
Terme municipal: Cortes de Pallás.  
Propietaris: Hereus de Arocas Valiente, Esteban.  
Superfície expropiable: 693 m².  
  
Finca: 2.  
Cultiu: sòl no apte per al cultiu.  
Referència cadastral:: 45538Y164688239979XR.  
Terme municipal: Cortes de Pallás.  
Propietària: Carpio Navarro, M. Rosa.  
Superfície expropiable: 146 m².  
  
Finca: 3.  
Cultiu: sòl no apte per al cultiu.  
Referència cadastral:: 86567S718807284347BA.  
Terme municipal: Cortes de Pallás.  
Propietaris: Martínez Arocas, Esteban.  
Pérez Ruiz, M. Esther.  
Superfície expropiable: 294 m².  
  
Finca: 4.  
Cultiu: sòl no apte per al cultiu.  
Referència cadastral:: 06453D323208320948KF.  
Terme municipal: Cortes de Pallás.  
Propietaris: Javaloyas Arocas, Dativo Miguel.  
Javaloyas Arocas, Enrique.  
Superfície expropiable: 11 m².  
  
Finca: 5.  
Cultiu: sòl no apte per al cultiu.  
Referència cadastral:: 71381B179075664230WN.  
Terme municipal: Cortes de Pallás.  
Propietari: Murgui Javaloyas, Ramón.  
Superfície expropiable: 176 m².  
  
Finca: 6.  
Cultiu: sòl.  
Referència cadastral:: S/C.  
Terme municipal: Cortes de Pallás.  
Propietari: desconegut.  
Superfície expropiable: 176 m².  
Finca: 7.  
Cultiu: sòl no apte per al cultiu.  
Referència cadastral:: 48888N926598997175DL.  
Terme municipal: Cortes de Pallás.  
Propietari: Gonçalves Castilblanques, Abilio.  
Superfície expropiable: 85 m².  
  
Finca: 8.  
Cultiu: sòl no apte per al cultiu.  
Referència cadastral:: 62547W246188842546KM.  
Terme municipal: Cortes de Pallás.  
Propietari: Navarro Castilblanques, Conrado.  
Superfície expropiable: 204 m².  
  
Finca: 9.  
Cultiu: sòl no apte per al cultiu.  
Referència cadastral:: 28773L395345562256CO.  
Terme municipal: Cortes de Pallás.  
Propietari: Abril Peña, Miguel.  
Superfície expropiable: 27 m².  
  
Finca: 10.  
Cultiu: sòl no apte per al cultiu.  
Referència cadastral:: 55560O659862037746UB.  
Terme municipal: Cortes de Pallás.  
Propietari: Abril Peña, Miguel.  
Superfície expropiable: 316 m².  
  
Contra el present acord, que posa fi a la via administrativa de conformitat amb el que establix l'article 109.c de la Llei 30/1992, de 26 de novembre, les persones interessades, per ser titulars de béns i drets afectats pel procediment d'expropiació forçosa, podran interposar els recursos següents:  
  
1. Directament, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació o publicació, si és el cas, d'este acord en el Diari Oficial de la Comunitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
2. Potestativament, recurs de reposició davant del Consell, en el termini d'un mes comptat des de l'endemà de la notificació o publicació, si és el cas, del present acord en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el recurs potestatiu de reposició.  
  
En el cas de l'Administració promotora del procediment, a l'empara del que establix l'article 44 de la Llei 29/1998, de 13 de juliol, no podrà interposar recurs en via administrativa. No obstant això, amb caràcter previ a la interposició del recurs contenciós administratiu, i en el termini de dos mesos comptats des de l'endemà de la notificació o publicació, si és el cas, d'este acord en el Diari Oficial de la Comunitat Valenciana, es podrà formular requeriment raonat perquè s'anule o revoque el present acord. El requeriment s'entendrà rebutjat si, dins del mes següent a la seua recepció, no s'obtinguera contestació.   
  
Tot això sense perjuí que les persones interessades puguen exercitar qualsevol altra via que estimen oportuna.  
  
València, 5 de juny de 2015  
  
El conseller secretari,  
JOSÉ CÍSCAR BOLUFER